Տնտեսական պատժամիջոցներին զուգահեռ Ռուսաստանը Թուրքիայի դեմ ձեռնարկեց ռազմաքաղաքական ոլորտի մի շարք հակաքայլեր, ինչպես նաև հանդես եկավ տարբեր մակարդակի հայտարարություններով, որոնք միտված էին Թուրքիային ի ցույց դնել նրա վճռականության աստիճանը, այն բազմաթիվ ոլորտները, որոնցում Ռուսաստանը կարող է զգալի վնաս պատճառել Թուրքիայի ազդեցությանը, հեղինակությանը, նկրտումներին և այդպիսով նրան ստիպել դիմելու հարաբերությունների շուտափույթ կարգավորմանը։ Ի տարբերություն տնտեսական ոլորտի՝ Թուրքիան այս ոլորտում չցուցաբերեց նմանատիպ պասիվություն և աչքի ընկավ պատասխան մի շարք քայլերով։